Drie gesoek wat uit Leeuwkop ontsnapDie Leeuwkop-gevangenis. (Argieffoto) Die departement van korrektiewe dienste (DKD) en die polisie het ŉ reusesoektog begin na drie veroordeelde misdadigers wat Vrydag in die vroeë oggendure uit die Leeuwkop-gevangenis in Johannesburg ontsnap het. Die DKD het geen besonderhede verskaf oor hoe die mans uit die tronk ontsnap het óf waarvoor hulle tronkstraf opgelê is nie. “ŉ Ondersoek word gedoen en die omstandighede rondom die ontspanning sal bekend gemaak word sodra die ondersoek afgehandel is,” het Singabakho Nxumalo, DKD-woordvoerder, gesê. Die voortvlugtiges se name is Ashiphe Mfusi Zinyateli, Reuben Khemi en Tshepo Mogawane. Die DKD het ook ŉ beroep op mense gedoen om met enige inligting oor die ontsnapping vorendag te kom.